Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17924

c) Gyors legurulóút — Egy futópályához hegyes szögben csatlakozó gurulóút, amely lehetővé teszi, hogy a leszállt repülőgépek más legurulásra használható gurulóutakkal szemben nagyobb sebességgel hagyják el a futópályát, ily módon csökkentve annak foglaltsági idejét. Taxiway intersection — Gurulóút kereszteződés Két, vagy több gurulóút kereszteződési pontja. 2007/70/II. szám Taxiway strip — Gurulóút biztonsági sáv A gurulóutat is magába foglaló, az ott üzemelő légijármű védelmére szolgáló terület, amely csökkenti a gurulóútról véletlenül leguruló légijármű sérülésének kockázatát. Threshold — Küszöb A futópálya leszállásra használható részének kezdete. Touchdown zone — Földtérési terület A futópálya felület küszöbön túl található része, ahol a leszálló repülőgépek először érintik meg a futópályát. Usability factor — Felhasználhatóság / Igénybevételi tényező Azon időtartam százalékos értéke, amelyben a futópálya vagy futópálya rendszer használatát a kereszt-szél összetevő érték nem korlátozza. Megjegyzés: A kereszt-szél összetevő érték a futópálya középvonalához viszonyított megfelelő szögben mérhető talaj szelet jelenti. 1.2 Alkalmazhatóság 1.2.1 Az Annex-ben található egyes előírások értelmezéséből egyértelműen látható, hogy a mérlegelést, a döntéshozatalt, illetve az adott feladat végrehajtását az illetékes hatóságnak kell elvégeznie. Más előírások esetében az illetékes hatóság kifejezés ténylegesen nem szerepel, bár annak tevékenységére ebben az esetben is szükség van. Mindkét esetben bármely szükséges döntésért, vagy feladat végrehajtásért a repülőtér joghatóságát gyakorló állam felelős. 1.2.2 Az előírások, a külön jelölt eltérések kivételével az Egyezmény 15. cikkelye rendelkezései értelmében minden nyilvános repülőtérre vonatkoznak. A 14. Annex I. kötet 3. fejezetében található előírások kizárólag szárazföldi repülőterekre alkalmazandók. A jelen kötet alkalmazható előírásai a helikopter repülőterekre is vonatkoznak, azonban a rövid fel és leszálló pályával rendelkező STOL repülőterekre nem alkalmazhatók. Megjegyzés: Bár jelenleg nincs külön előírás kötet (Annex) a rövid fel és leszálló pályával rendelkező STOL repülőterekre, de szándékunk szerint ezeket a kidolgozás után felvesszük megfelelő kiadványba. Az átmeneti időszakban az ilyen létesítményre vonatkozóan az STOL Repülőtéri Kézikönyv (Doc 9150) tartalmaz útmutatást. 1.2.3 Ahol a jelen Annex-ben valamilyen színt jelzünk, az adott színre az 1. Függelék előírásai vonatkoznak. 1.3 Egységes vonatkozási rendszer 1.3.1 Vízszintes vonatkozási rendszer Világ Földrajzi Hely Meghatározási Rendszer – 1984: A vízszintes földrajzi vonatkozási rendszerként az egész világon egységesen alkalmazható (WGS-84) földrajzi hely meghatározási rendszert alkalmazzák. A közzétett légiközlekedési (szélességi és hosszúsági) földrajzi koordinátákat a WGS-84 földmérési alapadat szerint határozzák meg. Megjegyzés: A WGS-84 földrajzi helymeghatározási rendszerre vonatkozó részletes útmutatást az egész világon egységesen alkalmazható Földrajzi Hely Meghatározási Rendszer (WGS-84) Kézikönyv (Doc 9674) tartalmazza. 2007/70/II. szám 1.3.2 Függőleges vonatkozási rendszer A függőleges vonatkozási rendszerhez a közepes tengerszint feletti magasság (MSL) alapadatot alkalmazzák, amely föld gravitációs mezőjének egyenlő ábrázolású felületéhez viszonyítva határozható meg.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes